CELEX: 62022TN0009
Language: el
Date: 2022-01-07 00:00:00
Title: Υπόθεση T-9/22: Προσφυγή της 7ης Ιανουαρίου 2022 — Olimp Laboratories κατά EUIPO (VITA-MIN MULTIPLE SPORT)

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/51
            
         
      Προσφυγή της 7ης Ιανουαρίου 2022 — Olimp Laboratories κατά EUIPO (VITA-MIN MULTIPLE SPORT)
      (Υπόθεση T-9/22)
      (2022/C 84/71)
      Γλώσσα διαδικασίας: η πολωνική
      
         Διάδικοι
      
      
         Προσφεύγουσα: Olimp Laboratories sp. z o.o. (Dębica, Πολωνία) (εκπρόσωπος: M. Kondrat, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Στοιχεία σχετικά με τη διαδικασία ενώπιον του EUIPO
      
      
         Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης VITA-MIN MULTIPLE SPORT — Υπ’ αριθ. 18 115 249 αίτηση καταχωρίσεως
      
         Προσβαλλόμενη απόφαση: Απόφαση του πρώτου τμήματος προσφυγών του EUIPO της 8ης Νοεμβρίου 2021 στην υπόθεση R 771/2020-1
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση και να αναπέμψει την υπόθεση στο EUIPO προκειμένου να την εξετάσει εκ νέου·
                  ή
               
            
                  —
               
               
                  να μεταρρυθμίσει την προσβαλλόμενη απόφαση και να κρίνει ότι, όσον αφορά την καταχώριση του σήματος «VITA-MIN MULTIPLE SPORT» για προϊόντα της κλάσης 5 του Διακανονισμού της Νίκαιας, δεν συντρέχει απόλυτος λόγος απαραδέκτου βάσει του άρθρου 7, παράγραφος 1, στοιχεία β' και γ', του κανονισμού για το σήμα της Ευρωπαϊκής Ένωσης λόγω έλλειψης διακριτικού χαρακτήρα και λόγω του περιγραφικού χαρακτήρα του σημείου·
               
            
                  —
               
               
                  να αποφανθεί κατά νόμον επί των δικαστικών εξόδων.
               
            
         Προβαλλόμενοι λόγοι
      
      
                  —
               
               
                  Παράβαση του άρθρου 7, παράγραφος 1, στοιχεία β' και γ', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παράβαση του άρθρου 7, παράγραφος 3, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παράβαση του άρθρου 103, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παραβίαση των αρχών της δικαιολογημένης εμπιστοσύνης και της ασφάλειας δικαίου.